नाला उफनने से नहीं भरेगा पानी, गहरीकरण होगा
सांसद ने आदर्श ग्राम बिखरौन में किया 1 करोड़ के कार्यों का लोकार्पण
धामनोद| सांसद आदर्श ग्राम बिखरौन में सोमवार को लगभग 1 करोड़ रु. के कार्यों का भूमिपूजन व लोकार्पण सांसद सावित्री ठाकुर ने किया। कलेक्टर जयश्री कियावत भी मौजूद थीं। ग्रामीणों ने बारिश में नाले के उफान से होने वाली परेशानी बताकर नाला गहरीकरण की मांग की थी। सांसद ने अपनी सांसद निधि से स्वीकृत कर भूमिपूजन किया। इसकी लागत 40 लाख रुपए है। एक आंगनवाड़ी भवन की लागत 6 लाख रु., ई-पंचायत कक्ष की लागत 4 लाख रु., मावि में अतिरिक्त कक्ष 8 लाख, किचन शेड व बाउंड्रीवाल लगभग 5 लाख रु., पंच परमेश्वर व बीआरजीएफ मद से सीमेंट कांक्रीट खरंजा मार्ग की लागत 6 लाख रु. और पेयजल के लिए आरओ फिल्टर वाटर प्लांट का लोकार्पण किया। लगभग 10 लाख रु. है। जिला उपाध्यक्ष गोपाल सोलंकी, मंडल अध्यक्ष रेवाशंकर शर्मा, कृषि भूषण राम पाटीदार व पार्टी सहित पार्टी के कार्यकर्ता व ग्रामीण बड़ी संख्या में उपस्थित रहे।
धामनोद. भ्रमण के दौरान सांसद ने निर्माण कार्यों के लिए भूमिपूजन भी किया।
hin_Deva hin_Deva hin_Deva hin_Deva